|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2022. május 24-ei rendkívüli ülésére**

|  |  |
| --- | --- |
| **Tárgy:** | Tulajdonosi döntés társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Györky Erika

Jegyzői Iroda vezető

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzatának a Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelete 21.§ (4) bekezdés a) pontja szerint „*a vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió forintot.”*

Az előterjesztés a fenti vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A VII. kerület 32987/A** **helyrajzi számú Thököly út 6. sz.** alatti társasház a jövő évi felújítási munkák finanszírozását kívánja megvalósítani.

A 2021. szeptember 06-án megtartott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***3./2021./09.06./sz.. Határozat***

***A közgyűlés 3302/10000 th. igen, 0/10000 th nem, 0/10000 th. tartózkodás mellett elfogadja a 2021. évre összeállított költségvetési tervet, és úgy határoz, hogy 2021. január 01-vel a fizetendő közös költség összege:***

***Vízórával rendelkező albetétek esetében: 220.-Ft/m2/hó+0,5 m3/alb./hó techn.vízdíj***

***Vízórával nem rendelkező albetétek: 330.-Ft/m2/hó***

***Takarító vállalkozó díjazása 2021.01.01-től: 39.000.-Ft/hó***

***Közös képviselet díjazása 2021.01.01-től: 53.000.-Ft/hó***

***A közgyűlés egyhangúlag elfogadja a jövő évi felújítási munkák finanaszírozásához szükséges tartalékképzést 1.000.-Ft/m2 összegben, 2022.02.28-i teljesítési határidővel.***

Az Önkormányzat a társasházban 1498/10.000 tulajdoni hányaddal, alapterületben kifejezve 788 m2 -elrendelkezik, a társasház határozata szerint az eseti befizetések előírásával az Önkormányzatot terhelő célbefizetés összege **141.000,- Forint**.

Az előterjesztésben fentebb részletezett kiadás fedezete a 2022. évi költségvetésről szóló 6/2022. (II.17.) számú rendeletben biztosítva van.

**II.**

**A VII. kerület 33474/A** **helyrajzi számú Damjanich utca 56. sz.** alatti társasház a jövő évi felújítási munkák finanszírozását kívánja megvalósítani.

A 2022. május 03-án megtartott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***6/2022.számú határozat***

***A közgyűlés úgy határozott, hogy a további felújítások érdekében a 2022. április 1 – december 31 közötti időszakban 128.-Ft/m2 eseti befizetést hajtanak végre.***

***„NEM”-mel szavazott: Önkormányzat (513/10.000)***

***(Szavazati arány a jelen lévők viszonylatában: Igen: 76,99%; Nem: 23,01%; Tartózkodott: 0%)***

Az Önkormányzat a társasházban 513/10.000 tulajdoni hányaddal, alapterületben kifejezve 200 m2 -elrendelkezik, a társasház határozata szerint az eseti befizetések előírásával az Önkormányzatot terhelő célbefizetés összege **230.400,- Forint**.

Az előterjesztésben fentebb részletezett kiadás fedezete a 2022. évi költségvetésről szóló 6/2022. (II.17.) számú rendeletben biztosítva van.

**III.**

**A VII. kerület 33213/A** **helyrajzi számú Cserhát utca 20. sz.** alatti társasház a padlás takarításának és fertőtlenítésének megvalósítását kívánja megvalósítani.

A 2022. április 28-án megtartott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***3.sz Határozat (2022.04.28)***

***A közgyűlés 3438/10.000-ed th igen, 0/10.000-ed th nem és 776/10.000-ed th tartózkodással, úgy dönt, hogy a padlás takarítására az egydzeri célbefizetést vállalja 2022.05.31-ig, és az SZ&G-vel elvégezteti a padlás takarítását és fertőtlenítését 2022.05.31-ig. A célbefizetés összegét a padlás takarítására és fertőtlenítésére használja fel, annak mértékét 785.-Ft/m2 összegben határozza meg.***

Az Önkormányzat a társasházban 1180/10.000 tulajdoni hányaddal, alapterületben kifejezve 149 m2 -elrendelkezik, a társasház határozata szerint az eseti befizetések előírásával az Önkormányzatot terhelő célbefizetés összege **116.965,- Forint**.

Az előterjesztésben fentebb részletezett kiadás fedezete a 2022. évi költségvetésről szóló 6/2022. (II.17.) számú rendeletben biztosítva van.

**IV.**

**A VII. kerület 34211/A** **helyrajzi számú Rumbach Sebetyén utca 12. sz.** alatti társasház a homlokzat felújításának megvalósítását kívánja megvalósítani.

A 2022. március 31-én megtartott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***5/2022.03.31. Határozat***

***A közgyűlés 30868/10.000-ed th igen, 285/10.000-ed th nem és 0/10.000-ed th tartózkodás mellett úgy határozott, hogy az utcai homlokzat felújítás költségeinek egy részét, 10.000.000.-Ft-ot célbefizetésként fizetik meg a tulajdonosok. A célbefizetés összege 1.000.-Ft/th, mely összeget vagy egy összegben vagy négy egyenlő részletben kell megfizetni a társasház számlájára legkésőbb 2022. július 31-ig. A részletfizetés időszaka 2022. április – július.***

Az Önkormányzat a társasházban 371/10.000 tulajdoni hányaddal, alapterületben kifejezve 111 m2 -elrendelkezik, a társasház határozata szerint az eseti befizetések előírásával az Önkormányzatot terhelő célbefizetés összege **371.000.- Forint**.

Az előterjesztésben fentebb részletezett kiadás fedezete a 2022. évi költségvetésről szóló 6/2022. (II.17.) számú rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2022. (III.16) határozata a 1076 Budapest VII. kerület Thököly út 6. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul ahhoz, hogy** a Budapest VII. kerület 32987/A helyrajzi számú Thököly út 6. sz. társasházban fennálló 831/10000 tulajdoni hányada, alapterületben kifejezve 141 m2  vonatkozásában a jövő évi felújítási munkák finanszírozásának megvalósítására **a Budapest VII. ker. 32987/A** **helyrajzi számú Thököly út 6. sz.** **társasház részére** a „6501 Egyéb felhalmozási célú támogatások államháztartáson kívülre címen a „Társasházi közgyűlés határozata alapján célbefizetés” kiadási előirányzat terhére, **141.000-** **Forint befizetésre kerüljön a társasház számlájára.**

**Felelős:** Niedermüller Péter polgármester

**Határidő:** azonnal

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2022. (III.16) határozata a 1071 Budapest VII. kerület Damjanich utca 56. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul ahhoz, hogy** a Budapest VII. kerület 33474/A helyrajzi számú Damjanich utca 56. sz. társasházban fennálló 513/10000 tulajdoni hányada, alapterületben kifejezve 200 m2  vonatkozásában a jövő évi felújítási munkák finanszírozásának megvalósítására **a Budapest VII. ker. 33474/A** **helyrajzi számú Damjanich utca 56. sz.** **társasház részére** a „6501 Egyéb felhalmozási célú támogatások államháztartáson kívülre címen a „Társasházi közgyűlés határozata alapján célbefizetés” kiadási előirányzat terhére, **141.000-** **Forint befizetésre kerüljön a társasház számlájára.**

**Felelős:** Niedermüller Péter polgármester

**Határidő:** azonnal

**III.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2022. (III.16) határozata a 1078 Budapest VII. kerület Cserhát utca 20. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul ahhoz, hogy** a Budapest VII. kerület 33213/A helyrajzi számú Cserhát utca 20. sz. társasházban fennálló 1180/10000 tulajdoni hányada, alapterületben kifejezve 149 m2  vonatkozásában a padlás takarításának és fertőtlenítésének megvalósítására **a Budapest VII. ker. 33213/A** **helyrajzi számú Cserhát utca 20. sz.** **társasház részére** a „6501 Egyéb felhalmozási célú támogatások államháztartáson kívülre címen a „Társasházi közgyűlés határozata alapján célbefizetés” kiadási előirányzat terhére, **116.965-** **Forint befizetésre kerüljön a társasház számlájára.**

**Felelős:** Niedermüller Péter polgármester

**Határidő:** azonnal

**IV.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2022. (III.16) határozata a 1071 Budapest VII. kerület Rumbach Sebestyén utca 12. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul ahhoz, hogy** a Budapest VII. kerület 34211/A helyrajzi számú Rumbach Sebestyén utca 12. sz. társasházban fennálló 371/10000 tulajdoni hányada, alapterületben kifejezve 111 m2  vonatkozásában a homlokzat felújítási munkák finanszírozásának megvalósítására **a Budapest VII. ker. 34211/A** **helyrajzi számú Rumbach Sebestyén utca 12. sz.** **társasház részére** a „6501 Egyéb felhalmozási célú támogatások államháztartáson kívülre” címen a „Társasházi közgyűlés határozata alapján célbefizetés” kiadási előirányzat terhére, **371.000-** **Forint befizetésre kerüljön a társasház számlájára.**

**Felelős:** Niedermüller Péter polgármester

**Határidő:** 2022. júliusig

Budapest, 2022. május 12.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

* Thököly út 6. Jegyzőkönyv
* Thököly út 6. Célbefizetés kiértesítő
* Thököly út 6. Kataszteri lap
* Damjanich utca 56. Jegyzőkönyv
* Damjanich utca 56. Célbefizetés kiértesítő
* Damjanich utca 56. Kataszteri lap
* Cserhát utca 20. Jegyzőkönyv
* Cserhát utca 20. Célbefizetés kiértesítő
* Cserhát utca 20. Kataszteri lap
* Rumbach Sebestyén utca 12. Jegyzőkönyv
* Rumbach Sebestyén utca 12. Célbefizetés kiértesítő
* Rumbach Sebestyén utca 12. Kataszteri lap